[{"text_idx": "#000003", "text": "Video: ku\u0308simus kahe naise riigivalitsemisest a\u0308rritas presidenti"}, {"text_idx": "#000004", "text": "President Kersti Kaljulaid ei soovinud kolmapa\u0308eval ajakirjanikele kommentaare jagades arutleda teemal, kas kaks naist riigijuhina on parem vo\u0303i halvem kui kaks meest, nimetades taolist ku\u0308simusepu\u0308stitust mitte eriti mo\u0303ttekaks."}, {"text_idx": "#000005", "text": "President Kaljulaid viibis kolmapa\u0308eva pa\u0308rastlo\u0303unal aastavahetusel ilutulestikuraketi tekitatud po\u0303lengus ha\u0308vinud aianduskeskuse Nurmiko kasvuhoone ja poe taasavamisel ning astus mo\u0303neks minutiks ka ajakirjanike ette."}, {"text_idx": "#000006", "text": "A\u0308sja lo\u0303ppenud valimiste tulemuste kommentaariks kinnitas ta, et teeb ettepaneku valitsuse moodustamiseks valimised vo\u0303itnud erakonnale, nagu ta lubas oma vabariigi aastapa\u0308eva ko\u0303nes. See ta\u0308hendab, et Eesti ja\u0308rgmiseks peaministriks on to\u0303usmas Reformierakonna juht Kaja Kallas."}, {"text_idx": "#000007", "text": "Seda, kas kaksikliit Reformierakonna ja Keskerakonna vahel su\u0308nnib, teavad ko\u0303ige paremini osapooled ise ning riigipea ennustama ei kippunud. \"Ta\u0308nasel pa\u0308eval on minu u\u0308lesanne pidada seda lubadust, mis ma 24. veebruaril andsin: teha see ettepanek valimised vo\u0303itnud erakonna juhile ja anda talle vo\u0303imalus panna kokku uus valitsus.\""}, {"text_idx": "#000008", "text": "Seeja\u0308rel soovis u\u0308ks telereporter teada, mida toob presidendi meelest Eestile kaasa see, et riiki hakkavad juhtima kaks naist, u\u0308ks presidendi ja teine peaministrina. Kaljulaid ku\u0308sis vastu, kas ajakirjanik on millalgi ku\u0308sinud, mida toob Eestile see, kui riiki juhib kaks ja enam meest."}, {"text_idx": "#000009", "text": "\"Ma ei oska vastata ei sellele ku\u0308simusele, mida to\u0303i Eestile kaasa see, et teda juhtisid peaministri ja presidendina mehed ega oska ka vastata ku\u0308simusele, kui seda teevad naised,\" u\u0308tles riigipea a\u0308rritunud toonil, lisades viitega teaduslikele uuringutele, et grupisisesed erinevused on suuremad kui gruppide vahelised erisused. \"Nii et see ku\u0308simus ei ole kuidagi eriti mo\u0303ttekas,\" u\u0308tles Kaljulaid."}, {"text_idx": "#000010", "text": "\"Ku\u0308ll aga ma arvan, et nagu see to\u0303siasi, et Eesti president on nu\u0308u\u0308d juba kaks ja pool aastat olnud naine ja ko\u0303ik lasteaia- ja koolilapsed, kes joonistavad pilte vabariigi aastapa\u0308evast, joonistavad presidenti kleidis, see midagi ta\u0308hendab sellele, milliseks kujuneb nende mo\u0303tlemine ja nemad ei tule mitte kunagi seda ku\u0308simust ku\u0308sima, mida teie just ku\u0308sisite.\""}, {"text_idx": "#000011", "text": "Sellepeale Nurmiko kasvuhoones improviseeritud pressikonverents lo\u0303ppes."}, {"text_idx": "#000012", "text": "President Kaljulaid kohtub kolmapa\u0308eval riigikogu valimistel parlamenti pa\u0308a\u0308senud erakondade esindajatega."}, {"text_idx": "#000016", "text": "President Kaljulaid kohtus parlamenti valitud parteide juhtidega"}, {"text_idx": "#000017", "text": "Nurmiko juht: aiandi taastamiseks kulub terve aasta"}, {"text_idx": "#000018", "text": "Politsei Nurmiko kompleksi po\u0303lengu osas menetlust ei alusta"}, {"text_idx": "#000021", "text": "Autoku\u0308tuse aktsiisi langetamine la\u0308heb Soomele maksma 270 miljonit eurot"}, {"text_idx": "#000027", "text": "Kohus ei rahuldanud 63 inimese kaebust valitsuse koroonapiirangute vastu"}, {"text_idx": "#000030", "text": "So\u0303ja 575. pa\u0308ev: Kiiev teatas ru\u0308nnakutest Vene staabile ja so\u0303jalennuva\u0308ljale"}, {"text_idx": "#000031", "text": "Valimiskomisjoni juht tegi valimisseaduste muutmise paketi maatasa"}, {"text_idx": "#000035", "text": "Punaso\u0303durite u\u0308hishauda Narvas ei olnud kedagi maetud"}, {"text_idx": "#000036", "text": "Pa\u0308a\u0308steametnik la\u0308ks pensionist ilmaja\u0308a\u0308mise pa\u0308rast kohtusse"}, {"text_idx": "#000038", "text": "RIA Elroni ku\u0308berru\u0308nnakust: to\u0303ena\u0308oliselt tuleb la\u0308hiajal uus selline ru\u0308nnak"}, {"text_idx": "#000042", "text": "Avastatud aine aitab astronautide luid hoida"}, {"text_idx": "#000045", "text": "Eleryn Tiit avaldas singli \"Vastassuunas\""}, {"text_idx": "#000047", "text": "Ettevo\u0303te Ridango sattus ku\u0308berru\u0308nnaku alla"}, {"text_idx": "#000049", "text": "Vahemere migratsioonisurve a\u0308hvardab Euroopa tu\u0308lli ajada"}, {"text_idx": "#000050", "text": "Ilm pu\u0308sib olulise sajuta ja suhteliselt soe"}, {"text_idx": "#000051", "text": "Vabariigi valimiskomisjon suhtub kriitiliselt valitsuse plaanidesse"}, {"text_idx": "#000052", "text": "Valmimas on Venemaa vastaste sanktsioonide 12. pakett"}, {"text_idx": "#000054", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]